Samokov
Samokov on linn Bulgaarias Sofia piirkonnas, Samokovi valla halduskeskus. Samokov asub Sofia kesklinnast ligi 45 km lõunakagus. Samokov asub Iskǎri jõe ääres, keskmiselt 950 meetri kõrgusel merepinnast. Samokov on rajatud 15. sajandi alguses muinasasula varemetele. 16.–18. sajandil oli Samokov oluline rauatootmise keskus. Samokovist 10 km lõunas asub Bulgaaria vanim mägikuurort ja talispordikeskus Borovets.